Source: http://www.hospodarskyklub.sk/hd-dennik/index.cgi?2004.1.22+Domace+49
Timestamp: 2020-07-09 08:09:49+00:00
Document Index: 12784605

Matched Legal Cases: ['§ 5', '§5', '§ 10', '§ 12', '§ 13', '§ 13', '§ 12', '§ 5']

Konateľ a tiež spoločník s. r. o.
Píšte na adresu redakcie, faxujte na číslo 02/6381 0413 alebo mailujte do schránky: nazory@hd-dennik.sk
V našej spoločnosti s ručením obmedzeným máme spoločníka, ktorý je zároveň aj konateľom. Poznamenávam, že s našou spoločnosťou nemá žiadne pracovnoprávne vzťahy. Môžete uviesť, aké poistné máme za neho platiť od 1. januára 2004 do Sociálnej poisťovne a do zdravotnej poisťovne?
- Ak konateľ spoločnosti s r. o. je zároveň aj spoločníkom s. r. o., ale bez pracovnoprávneho vzťahu (bez pracovnej zmluvy, bez dohody o vykonaní práce, prípadne ako študent vysokej školy bez dohody o brigádnickej práci študentov), poistné na nemocenské poistenie, na dôchodkové poistenie (na starobné poistenie a na invalidné poistenie), na poistenie v nezamestnanosti ani poistné na garančné poistenie, na úrazové poistenie a ani poistné do rezervného fondu neplatí ani zamestnávateľ, teda s. r. o., ani konateľ s. r. o. a zároveň spoločník s. r. o.
Konateľ s. r. o., ktorý je spoločníkom s. r. o., ale bez pracovnoprávneho vzťahu, môže byť iba dobrovoľne nemocensky poistenou osobou, dobrovoľne dôchodkovo poistenou osobou a dobrovoľne poistenou osobou v nezamestnanosti. V takom prípade ako dobrovoľne dôchodkovo poistená osoba je povinný platiť aj poistné do rezervného fondu.
Na účely zdravotného poistenia je rozhodujúcou skutočnosťou, že v prípade tohto konateľa ide zároveň aj o spoločníka s. r. o., ktorý je alebo nie je odmeňovaný za prácu v spoločnosti formou, ktorá sa podľa osobitných predpisov považuje za príjem zo závislej činnosti (§ 5 ods. 1 písm. b) zákona č. 595/2003 Z. z. o dani z príjmov).
V prípade, ak je odmeňovaný za prácu v spoločnosti formou, ktorá sa podľa osobitných predpisov považuje za príjem zo závislej činnosti (§5 ods. 1 písm. b) zákona č. 595/2003 Z. z. o dani z príjmov), konateľ a zároveň spoločník s. r. o. bez pracovnoprávneho vzťahu na účely zdravotného poistenia má postavenie zamestnanca podľa § 10 ods. 3 písm. c) zákona NR SR č. 273/1994 Z. z. v znení neskorších predpisov. Vzhľadom na túto skutočnosť takýto konateľ a zároveň spoločník s. r. o. bez pracovnoprávneho vzťahu, ktorý je odmeňovaný príjmom zo závislej činnosti, platí poistné na zdravotné poistenie vo výške 4 % z vymeriavacieho základu, ktorý je najmenej vo výške 3000 Sk mesačne a najviac vo výške 32 000 Sk mesačne (§ 12 ods. 3 zákona NR SR č. 273/1994 Z. z. v znení neskorších predpisov v spojení s § 13 ods. 11 písm. a) cit. zákona a § 13 ods. 13 cit. zákona). Spoločnosť s r. o. ako zamestnávateľ za takého konateľa a zároveň spoločníka s. r. o. bez pracovnoprávneho vzťahu s príjmom zo závislej činnosti je povinná platiť poistné na zdravotné poistenie vo výške 10 % z úhrnu vymeriavacích základov svojich zamestnancov (§ 12 ods. 4 zákona NR SR č. 273/1994 Z. z. v znení neskorších predpisov).
Uvedené platí aj pre poberateľa starobného dôchodku, prípadne predčasného starobného dôchodku, ako aj pre študenta vysokej školy, ak sú konateľmi s. r. o. a zároveň ako spoločníci s. r. o. sú odmeňovaní príjmom zo závislej činnosti. (Tabuľka).
Konateľ s. r. o., ktorý je zároveň spoločníkom s. r. o. a je odmeňovaný príjmom zo závislej činnosti podľa § 5 ods. 1 písm. b) zákona č. 595/2003 Z. z. o dani z príjmov
(bez pracovnoprávneho vzťahu) a odvody
poistné na konateľ s. r. o. a zároveň spoločník s. r. o. odmeňovaný príjmom zo závislej činnostizamestnávateľ (s. r. o.)
môže platiť
4,4 % z vymeriavacieho základu najmenej zo sumy 6080 Sk mesačne
(268 Sk)
najviac zo sumy 20 267 Sk mesačne
(892 Sk) neplatí
starobné poistenie neplatí
20 % z vymeriavacieho základu
najmenej zo sumy 6080 Sk mesačne
(1216 Sk)
najviac zo sumy 40 533 Sk mesačne
(8107 Sk) neplatí
invalidné poistenie neplatí
6 % z vymeriavacieho základu
(365 Sk)
(2432 Sk)
(ak sa splnili podmienky nároku na starobný dôchodok alebo bol priznaný predčasný starobný dôchodok - neplatí) neplatí
2 % z vymeriavacieho základu
(122 Sk)
(811 Sk)
(ak sa vypláca starobný dôchodok - neplatí) neplatí
úrazové poistenie neplatí neplatí
garančné poistenie neplatí neplatí
ak je dobrovoľne dôchodkovo poistenou osobou
je povinný platiť
2,75 % z vymeriavacieho základu
(168 Sk)
(1115 Sk) neplatí
zdravotné poistenie 4 % z vymeriavacieho základu
najmenej zo sumy 3000 Sk mesačne
(120 Sk)
najviac zo sumy 32 000 Sk mesačne
(1280 Sk) 10 % z úhrnu vymeriavacích základov zamestnancov
JUDr. Z. Macková, PhD.